
SAOPŠTENJE ZA MEDIJE

PREMIJERA DOKUMENTARNOG FILMA 
„NASTI: VIŠE OD TENISA“ 
OD 24. MAJA NA MAX-u

Beograd, 14. maj 2024. godine 

Novi Max dokumentarni film o originalnom lošem momku tenisa, „Nasti: Više od tenisa“ (Nasty – More Than Just Tennis) beleži život i izvanrednu karijeru punu dostignuća rumunskog igrača Ilije Nastasea, imaće premijeru na Max striming usluzi 24. maja.

Ova koprodukcija HBO Max-a (HBO Documentaries Europe) i rumunskog Libra Filmsa biće prikazana na 23 teritorije u nedelji pokretanja striming platforme Max širom Evrope, ubrzo nakon projekcije u Kanu. „Nasti: Više od tenisa“ su producirali Kosmin Hodor, Tjudor Đurđiju (Libra Films) i Hanka Kastelitsova i Tereza Bona Kailov iz kompanije HBO.

„Nasti“ je za mene bila neverovatna vožnja, predivno putovanje stazom sećanja. Do sada je reakcija javnosti bila izvanredna. Stvarno sam srećan što će se dokumentarac prenositi na platformi MAX u Evropi i što će veći broj ljudi imati priliku da ga pogleda. To nije samo film o tenisu, već i o jednoj posebnoj eri sporta, o prijateljstvu, napornom radu i tome šta znači ostati veran sebi. To je ono što sam uvek radio. Učinio sam to na svoj način." kaže Ilije Nastase.

Poreklom iz Rumunije, Ilije Nastase proslavio se 70-ih i 80-ih godina osvajanjem US Opena, Rolan Garosa i Vimbldona. Zbog jake igre i ličnosti, njegovi mečevi su privlačili gomile ljudi i ogromnu medijsku pažnju. Smešan, simpatičan, na trenutke arogantan i ekscentričan, Nastaseu su i klicali i zviždali, ali ono što nikada nisu mogli jeste ignorisati ga.

„Vrlo sam srećna što koproduciram ovaj fascinantan film o životu Ilije Nastasea - teniske legende u čijim sam mečevima uživala kao dete i čija je harizma na terenu i danas prepoznatljiva. Filmadžije su vešto prikazale putovanje ovog istočnoevropskog sportiste koji je svojim talentom i ličnošću prevazišao granice, a zbog svog često kontroverznog stila dobio nadimak Nasti. Ovaj film prikazuje suštinu pravog šoumena, podsećajući nas na Nastaseovo nasleđe i trag koji je ostavio u svetu tenisa“, kaže Hanka Kastelitsova (potpredsednica i izvršna producentkinja dokumentarnih filmova za HBO EMEA - HBO Max).

„Ilije Nastase na terenu je bio neverovatan. Ovaj mladić iz komunističke zemlje uspeo je, u samo nekoliko godina, da osvoji svet svojim talentom i ličnošću. Na ovom projektu radimo već pet godina, a za to vreme otkrili smo impresivne detalje o Nastaseovoj karijeri i životu i imali smo priliku da razgovaramo sa sportskim superzvezdama, ljudima na koje je duboko uticao. Verujem da će se na kraju naši napori videti na ekranu - portret složenog, uvek iznenađujućeg, teško definisanog lika koji je ušao u istoriju Rumunije i tenisa“, kaže Tjudor Đurđiju (reditelj i producent).

Ilije Nastase bio je prvi teniser koji je bio na vrhu ATP liste 1973. godine i jedan je od retkih igrača u istoriji koji je osvojio preko 100 titula. Njegov prirodni talenat i veličanstvena ličnost, na terenu i izvan njega, iznedrili su nadimak Nesti i učinili Nastasea neverovatnom svetskom zvezdom, koja je zauvek uticala na sport. Dokumentarac je takođe među retkim rumunskim produkcijama koje će imati posebnu projekciju na filmskom festivalu u Kanu 23. maja 2024, slaveći i dokumentarac kao formu i nasleđe Ilije Nastasea.

„Nasti: Više od tenisa“ uključuje izvanredne arhivske snimke i ekskluzivne intervjue s vrhunskim osobama iz sveta sporta, uključujući stručnjake WBD Eurosporta Džona Mekinroa i Borisa Bekera, istražujući Nastaseove uspone i padove, kontroverze koje su ga okruživale i trajni uticaj koji je imao na svet tenisa.

Film su zajedno režirali Tjudor Đurđiju iz Libertatea i pridošlice Kristijan Paškariu i Tjudor D. Popesku. Pojavljuju se Rafael Nadal, Bjorn Borg, Bili Džin King, gimnastičarka Nađa Komaneči i osnivač brenda Nike, Fil Najt; naime, Nastase je bio prvi sportista koji je potpisao ugovor s brendom 1972. godine.

„Nasti: Više od tenisa“  je projekat Libra Filmsa u koprodukciji s kopmanijom HBO i rumunskom televizijom. Predstavljen od stane Fondacije Ion Țirijak, Banke Transilvanije, Dedemana, Superbeta, i uz podršku Mastercarda. Film je nastao uz podršku rumunske vlade, kompanija LIDL, Vodafone, Henkel Rumunija, CEC banke, Regine Marie, HelpNet i Initiative Media. Filmsku distribuciju u Rumuniji ima Transilvania Film. Goodfellas se bavi međunarodnom prodajom.

HBO Max ima potpuna i ekskluzivna distributivna prava za „Nasti: Više od tenisa“ u sledećim teritorijalnim područjima: Češka, Mađarska, Poljska, Rumunija, Španija, Andora, Slovačka, Moldavija, Albanija, Bosna i Hercegovina, Hrvatska, Severna Makedonija, Crna Gora, Srbija, Slovenija, Bugarska, Švedska, Finska, Danska, Norveška i Island. HBO prava odnose se i na Letoniju, Litvaniju i Estoniju, a takođe i Tursku gde je WBD nedavno kupio BlueTV.


O kompaniji Warner Bros. Discovery 
Warner Bros. Discovery (NASDAQ: WBD) je vodeća globalna kompanija iz područja medija i zabave, koja stvara i distribuira najdiferenciraniji i najpotpuniji svetski portfolio sadržaja i brendova na području televizije, filma i striminga. Prisutni u više od 220 zemalja i teritorija i na 50 jezika, Warner Bros. Discovery inspiriše, informiše i zabavlja publiku širom sveta kroz svoje kultne brendove, među kojima su: Discovery Channel, discovery+, BluTV, CNN, DC, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, Max, Animal Planet, Science Channel, Warner Bros. Film Group, Warner Bros. Television Group, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i drugi. Za više informacija posetite http://www.wbd.com.

O Maxu
Max je striming platforma kompanije Warner Bros. Discovery koja nudi sadržaj vrhunskog kvaliteta za čitavo domaćinstvo. Sa svojim personalizovanim korisničkim iskustvom koje donosi jedinstvene priče, od najboljih neisceniranih do pisanih sadržaja vrhunskog kvaliteta, Max je glavno odredište za HBO Originals, Warner Bros. filmove, Max Originals, DC univerzum, čarobnjački svet Hari Potera, kao i za proširenu ponudu sadržaja za decu i porodicu brendova poput Kartun Netvorka i Discovery Kids, animirane sadržaje za odrasle iz Adult Swima te najbolje programe iz kategorije hrane, doma, reality serija, životnog stila i dokumentaraca vodećih brendova poput  Discovery Channela, Discovery Home & Healtha, ID-a i mnogo više, sve na jednom mestu. Platforma je lansirana na području SAD-a u maju 2023. godine, te na 39 teritorija širom Latinske Amerike i na Karibima 27. februara ove godine.

